มีตุ่มแดงขึ้นตามบริตัวไม่ค่อยคัน​ตุ่มเหมือนยุงกัดครับวันแรกที่มันขึ้นตรงท้องน้อยประมาณ4-5ตุ่ม​ วันต่อมาเริ่มขึ้นที่ต้นขานิดหน่อยแล้วก็เริ่มขึ้นตามตัวไม่ขึ้นที่หน้าอกตอนนี้ครับแต่ขึ้นที่บริเวณใบหน้าข้างๆมีวิธีแก้ไหมครับ​ ผมเคยเป็นอีสุกอีใสแล้วครับ
สวัสดีค่ะ ตุ่มแดงขึ้นตามตัว อาจมีสาเหตุมาจาก1.ตุ่มแพ้จากการสัมผัสสารที่แพ้ เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 ตุ่มจากการถูกแมลงกัด6 ตุ่มจากรูขุมขนอักเสบการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง หลีกเลี่ยงแดดหรือที่ๆอากาศร้อนจัดหากตุ่มเป็นมาก ลุกลาม คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ ควรรีบไปพบแพทย์ค่ะ